section_heading: Povijest
paragraph_text: Grad se prvi put spominje pod imenom Ismailiye u vrijeme Osmanskog carstva, iako je i prije bilo naselja na području današnjeg grada. Od kraja 14. stoljeća Izmail je bio pod vlašću Moldavije. Godine 1484. osvajaju ga Osmanlije. Od početka 16. stoljeća bilo je glavna osmanska utvrda u Budžaku. Ruski feldmaršal generalissimus Aleksandr Suvorov pobijedio je Turke 1791. i zauzeo grad. Tada je u tri dana pogubljeno 40.000 Turaka muškaraca, žena i djece.<ref>J. Goodwin, Lords of the Horizons, p. 244, 1998, Henry Holt and Company, ISBN 0-8050-6342-0 Nakon godina sukoba između Rusa i Turaka, grad je konačno Bukureštanskim mirom 1812. ustupljen Rusiji zajedno s Besarabijom. Nakon što je Rusija izgubila u Krimskom ratu, grad dolazi pod vlast Kneževine Moldavije, koja će uskoro postati dio Rumunjske. Rusija je stekla kontrolu nad Izmaijlom opet nakon Rusko-turskog rata 1877.-1878. S raspada Ruskog Carstva 1917. i u razdoblju nakon Drugoga svjetskog rata, grad je bio okupiran od strane rumunjske vojske 22 siječnja 1918., nakon okršaja s vojnicima Dunavske flote.